《张坚白用欧公聚星堂雪诗韵寄赠即和》
清代·陈曾寿

人生休羡后凋叶，满蚀虫痕战冰雪。悲凉一往谁与论，相逼四冰径路绝。

早空诸缘逢善识，微言太息心为折。但愁春梦尚留痕，安得残痕随念灭。

廿年回向入初地，世界微麈同电掣。偶观玉戏得心清，无复空花生眼缬。

弥天哀愤閟幽隐，矫饰知君曾不屑。居奇铸错那可追，半燄残缸真一瞥。

解事难得了了人，邂逅开尊饼宜说。惟馀结习尚微吟，刻画终难钝心铁。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。